RICHY โชว์กำไรปี 61 โตทะลักกว่า 2 เท่าตัว มาที่ 451 ลบ. รับรายได้พุ่งกระฉูด
RICHY โชว์กำไรปี 61 โตทะลักกว่า 2 เท่าตัว มาที่ 451 ลบ. จากปีก่อนกำไร 132.91 ลบ. รับรายได้พุ่งกระฉูด
26 ก.พ. 2562

บริษัท ริชี่ เพลซ 2002 จำกัด (มหาชน) หรือ RICHY รายงานผลการดำเนินงานประจำปี 2561 สิ้นสุดวันที่ 31 ธันวาคม 2561 (รวมบริษัทย่อย) ดังนี้

โดยผลการดำเนินงานประจำปี 2561 มีผลกำไรเพิ่มขึ้น เนื่องจากบริษัทมีรายได้รวมเท่ากับ 2,708.65 ล้านบาท เพิ่มขึ้น 1,381.52 ล้านบาท หรือเพิ่มขึ้น 104.10% เมื่อเทียบกับปีก่อน ปัจจัยหลักมาจากการโอนรับรู้รายได้จากอสังหาริมทรัพย์เพิ่มขึ้นจำนวน 1,366.58 ล้านบาท หรือเพิ่มขึ้น คิดเป็น 103.97%
ขณะที่บริษัทฯมีต้นทุนทางการเงินเท่ากับ 13.40 ล้านบาท ลดลง 25.69 ล้านบาท หรือลดลงในอัตรา 65.72% จากปีก่อน เนื่องจากมีการชำระหนี้จากโครงการที่มีภาระหนี้อย่างต่อเนื่องเป็นผลให้ต้นทุนทางการเงินลดลง
ทั้งนี้ บริษัทฯมีกำไรสุทธิสำหรับปี 2561 เท่ากับ 451.03 ล้านบาท หรือคิดเป็น 16.65% ของรายได้รวม โดยมีกำไรสุทธิเพิ่มขึ้นจากงวดเดียวกันของปีก่อนเท่ากับ 318.11 ล้านบาท หรือเพิ่มขึ้น 239.32% ปัจจัยหลักมาจากรายได้จากการโอนกรรมสิทธิ์ที่เพิ่มขึ้นอย่างมีนัยสำคัญ